Åge Austheim

Åge Austheim (født 20. november 1983 i Kristiansund) er en norsk lege og politiker (FrP).

Han vokste opp på Frei utenfor Kristiansund. Austheim har spesiell studiekompetanse fra realfagslinjen ved Atlanten videregående skole i Kristiansund fra 2002, medisinsk embedseksamen fra Norges teknisk-naturvitenskapelige universitet i Trondheim fra 2008 og autorisasjon som lege fra 2010. Han er ansatt som lege ved Kristiansund sykehus.

Austheim var 2. nestformann i Fremskrittspartiets Ungdom 2006–2008 og medlem av Frei kommunestyre 2003–2007. Han er 2. vararepresentant til Stortinget fra Møre og Romsdal fra 2005, styremedlem i Rusbehandling Midt-Norge fra 2006, medlem av Kristiansund bystyre og Møre og Romsdal fylkesting fra 2007. I Kristiansund er han medlem av formannskapet, mens han i Møre og Romsdal er nestleder i utdanningsutvalget.

 Eksterne lenker 



Kategori:Lokalpolitikere i Kristiansund
Kategori:Lokalpolitikere i Frei
Kategori:FrP-politikere i Møre og Romsdal
Kategori:Vararepresentanter til Stortinget
Kategori:FpUs ledelse
Kategori:Norske leger
Kategori:Alumni fra NTNU
Kategori:Personer fra Kristiansund kommune